《题雪霁望弁山图》
宋代·钱选

乱山积雪郁崔嵬，对景惭无倡和才。
晴日旧曾梅下饮，好怀今和竹林开。
仙人千劫能居此，俗客三生始一来。
未许扁舟落吾手，明朝相约共传杯。

作者简介：宋元间湖州吴兴人，字舜举，号玉潭，又号巽峰、霅川翁、清臞老人。幼有文名。宋景定间乡贡进士。入元不仕。工书，善画人物花木。尤善作折枝，其得意者，自赋诗题之。